Priekšlikums Padomes regula, ar kuru groza un atceļ Padomes regulas (EK) Nr. 2193/2003, ar ko nosaka papildu muitas nodokli dažiem produktiem, kuru izcelsme ir Amerikas Savienotajās Valstīs, piemērošanu /* COM/2004/0822 galīgā redakcija - ACC 2004/0282 */





Briselē, 22.12.2004 COM(2004) 822 galīgā redakcija 2004/0282 (ACC) Priekšlikums PADOMES REGULA, ar kuru groza un atceļ Padomes Regulas (EK) Nr. 2193/2003, ar ko nosaka papildu muitas nodokli dažiem produktiem, kuru izcelsme ir Amerikas Savienotajās Valstīs, piemērošanu (iesniegusi Komisija) PASKAIDROJUMA RAKSTS Pasaules Tirdzniecības Organizācija (PTO) vairākos izdotajos nolēmumos pēc Eiropas Kopienu (EK) pieteikuma, ir konstatējusi Amerikas Savienoto Valstu (ASV) ārvalstu tirdzniecības sabiedrību ( Foreign Sales Corporation ) subsīdiju shēmu un to, ka tā tikusi grozīta ar Foreign Sales Corporation un Extraterritorial Income ( FSC-ETI ) tiesību aktiem, lai nodrošinātu nelikumīgu izvedmuitas nodokļa subsīdiju ASV uzņēmumiem apmēram USD 4 miljardi gadā (par 2000. gadu). Uz šo nolēmumu pamata 2003. gada 7. maijā PTO piešķīra EK tiesības uzlikt pretpasākumus papildu importa tarifu veidā, sākot no 100 % ad valorem dažu preču importiem no Savienotajām Valstīm (atlasītas pēc apspriešanās ar sabiedrību, dalībvalstīm un Komisijas dienestiem) līdz pat ASV nelikumīgo subsīdiju apjomam. Tāpēc 2003. gada 8. decembrī EK pieņēma Padomes Regulu (EK) Nr. 2193/2003, ar ko nosaka papildu muitas nodokli dažiem produktiem, kuru izcelsme ir Amerikas Savienotajās Valstīs[1]. Padomes Regulā Nr. 2193/2003 ir paredzēts atcelt pretpasākumus pēc tam, kad Amerikas Savienotās Valstis ir pilnībā izpildījušas PTO Strīdu izšķiršanas organizācijas ieteikumu[2]. Tagad ASV ir pieņēmusi tiesību aktu (2004. gada „The American JOBS Creation Act”, še turpmāk „Atcelšanas akts”), kas paredz FSC-ETI akta atcelšanu. FSC subsīdijas shēmas atcelšana ir būtisks un apsveicams solis, lai atrisinātu šo ieilgušo strīdu. Tomēr akta atcelšana paredz pārejas un drošības klauzulas, kas var būt pretrunā PTO. Atcelšanas aktā jo īpaši ir paredzēts, ka FSC/ETI priekšrocības būs arī turpmāk pieejamas ASV eksportētājiem līdz 2006. gada beigām (80 % un 60 % apjomā attiecīgi 2005. gadā un 2006. gadā) un dažos gadījumos neierobežotā laikposmā pēc tam. Tālab tika uzsākta PTO strīda izšķiršanas procedūra attiecībā uz Atcelšanas aktu. PTO strīda izšķiršanas procedūrā tiks lemts par JOBS akta pārejas un drošības klauzulas saderību ar PTO. Ņemot vērā iepriekšējos Apelācijas Institūcijas nolēmumus, var būt sagaidāms, ka PTO nolems, ka šādi JOBS akta noteikumi ir pretrunā PTO. Komisija uzskata par lietderīgu apturēt pašreizējo EK pretpasākumu piemērošanu, kamēr notiek PTO strīda izšķiršanas procedūra, un tas, neņemot vērā ASV noraidījumu, rīkoties līdzīgi attiecībā uz tās pretpasākumiem saistībā ar EK liellopu gaļu, kurā ir hormonu atliekas. Šīs ierosinātās apturēšanas pamatā ir trīs iemesli: 1. Tas liecina, ka ir atzīts, ka šajā gadījumā ASV zināmā mērā ir nolēmusi pildīt savas starptautiskās saistības; 2. Tas ir iedrošinājums ASV rīkoties līdzīgi citos (aktuālajos) gadījumos par ASV neatbilstību (piemēram, Byrd , hormoni); 3. Sistēmā pastāvošie iemesli (bez PTO nolēmuma nevarēja piemērot pretpasākumus). Gaidāms, ka strīda izskatīšanas procedūras tiks pabeigtas 2005. gadā. Jānorāda, ka pretpasākumu atcelšanu ir autonoms akts, kas nekādi neietekmē EK tiesības saglabāt pretpasākumus atbilstoši atļaujai, ko izsniegusi Strīdu izšķiršanas organizācija. Tādējādi 2006. gada 1. janvārī tiks atkārtoti noteikti pretpasākumi (vai vēlāk, ja strīda izšķiršanas procedūras līdz tam nebūs pabeigtas) 60 % apmērā no pašreiz atļautā līmeņa, ja vien EK nenolemj citādi. Pretpasākumu ieviešanas nolūks ir likt ASV pilnībā ievērot PTO prasības un jo īpaši rīkoties, lai novērstu konkurences traucējumus, kas rodas, saglabājot FSC/ETI subsīdijas. Tālab pirms pretpasākumu atkārtotas ieviešanas Komisija Padomei iesniegs ziņojumu par strīda izšķiršanas procedūru iznākumu, kā arī par citām izmaiņām. Pretpasākumi nebūs jāievieš atkārtoti, ja kompetentās PTO iestādes konstatēs, ka Atcelšanas akts ir saderīgs ar PTO vai, ja tiks rasts risinājums uz divpusējas vienošanās pamata, ar ko novērsīs nepārtrauktos pārkāpumus. Tādēļ tiek ierosināts apturēt Padomes Regulu 2193/2003 (līdz 2005. gada 31. decembrim vai līdz 60 dienām pēc tam, kad PTO apstiprina atlikušo FSC subsīdiju nesaderību ar PTO, atkarībā no tā, kas ir ar vēlāku datumu) un no 2006. gada 1. janvāra atkārtoti ieviest pretpasākumus – mazākā apmērā, lai ņemtu vērā ASV eksportētāju mazākās FSC/ETI priekšrocības – ja vien Padome, ņemot vērā Komisijas priekšlikumu, pirms šīs dienas nelemj citādāk. Saskaņā ar EK dibināšanas līguma 133. pantu pretpasākumu atcelšanai nepieciešama Padomes rīcība. Tālab pēc Komisijas priekšlikuma ir jāpieņem jauna Padomes Regula, ar kuru atceļ Padomes Regulu 2193/2003. 2004/0282 (ACC) Priekšlikums PADOMES REGULA, ar kuru groza un atceļ Padomes Regulas (EK) Nr. 2193/2003, ar ko nosaka papildu muitas nodokli dažiem produktiem, kuru izcelsme ir Amerikas Savienotajās Valstīs, piemērošanu EIROPAS SAVIENĪBAS PADOME, ņemot vērā Eiropas Kopienas dibināšanas līgumu un jo īpaši tā 133. pantu, ņemot vērā Komisijas priekšlikumu[3], tā kā Pasaules Tirdzniecības Organizācijas (PTO) Strīdu izšķiršanas organizācija 2003. gada 7. maijā pilnvaroja Kopienu noteikt pretpasākumus USD 4,043 miljonu apmērā kā papildu 100 % procentuālo [mainīts slīprakstā] nodokli dažiem produktiem, kuru izcelsme ir Amerikas Savienotajās Valstīs. Tāpēc 2003. gada 8. decembrī EK pieņēma Padomes Regulu (EK) Nr. 2193/2003, ar ko nosaka papildu muitas nodokli dažiem produktiem, kuru izcelsme ir Amerikas Savienotajās Valstīs[4]. Tiek uzskatīts, ka pēc 2004. gada American Jobs Creation akta pieņemšanas ir jāatceļ papildu nodokļu piemērošana, un tā atkārtoti stājas spēkā tikai 2006. gada 1. janvārī vai 60 dienas pēc tam - atkarībā no tā, kas ir ar vēlāku datumu, kad PTO Strīdu izšķiršanas organizācija apstiprina iepriekš minētā akta konkrētu aspektu nesaderību ar PTO. IR PIEŅĒMUSI ŠO REGULU. 1. pants 1. Ar šo ir atcelta Regulas (EK) Nr. 2193/2003 piemērošana. 2. pants 2. Regulu (EK) Nr. 2193/2003, izņemot 2. panta 1. punktu, atkārtoti piemēro no 2006. gada 1. janvāra vai 60 dienas pēc PTO Strīdu izšķiršanas organizācijas apstiprinājuma, atkarībā no tā, kas ir ar vēlāku datumu, par to, ka Amerikas Savienoto Valstu 2004. gada American Jobs Creation akta daži aspekti ir pretrunā ar PTO prasībām attiecībā uz Savienotajām Valstīm. 3. Komisija līdz noteiktā termiņa beigām Eiropas Savienības Oficiālajā Vēstnesī publicē paziņojumu par šāda apstiprinājuma sniegšanu. 4. Regulas (EK) Nr. 2193/2003 2. panta 1. punktu groza šādi: „1. Procentuālo nodokli 14 % apmērā papildu muitas nodoklim, kas piemērojams atbilstoši Padomes Regulai (EEK) Nr. 2913/92[5], uzliek šīs regulas pielikumā uzskaitītajiem produktiem, kuru izcelsme ir Amerikas Savienotajās Valstīs.” 3. pants 5. Regulas (EK) Nr. 2193/2003 pielikumu aizstāj ar pielikumu, kas iekļauts šīs Regulas pielikumā. 4. pants 6. Šī Regula stājas spēkā tās publicēšanas dienā Eiropas Savienības Oficiālajā Vēstnesī . 7. Regulas 3. pantu piemēro, sākot no Regulas (EK) Nr. 2193/2003 atkārtotas spēkā stāšanās dienas saskaņā ar 2. panta 1. punktu. Šī regula uzliek saistības kopumā un ir tieši piemērojama visās dalībvalstīs. Briselē, Padomes vārdā — priekšsēdētājs PIELIKUMS Produkti, kuriem jāpiemēro papildu nodokļi, ir apzīmēti ar astoņu ciparu KN kodiem. Divu ciparu KN grupas ir paredzēts tikai informācijas nolūkiem. Šo kodu apraksts ir atrodams I pielikumā Padomes Regulā (EEK) Nr. 2658/87 par tarifu un statistikas nomenklatūru un kopējo muitas tarifu (kura jaunākie grozījumi izdarīti ar Komisijas Regulu (EK) Nr. 1810/2004, OV L 327, 30.10.2004., 1.lpp.). +++++ TABLE +++++ +++++ TABLE +++++ +++++ TABLE +++++ +++++ TABLE +++++ +++++ TABLE +++++ +++++ TABLE +++++ +++++ TABLE +++++ +++++ TABLE +++++ +++++ TABLE +++++ +++++ TABLE +++++ +++++ TABLE +++++ +++++ TABLE +++++ +++++ TABLE +++++ +++++ TABLE +++++ +++++ TABLE +++++ +++++ TABLE +++++ +++++ TABLE +++++ +++++ TABLE +++++ +++++ TABLE +++++ [1] OV Nr. L 328, 17.12.2003., 3. lpp. [2] 3. pants Padomes Regulā Nr. 2193/2003. [3] OV C,…, …, …. lpp. [4] OV No. L 328, 17.12.2003., 3. lpp. [5] OV No L 302, 19.10.1992., 1. lpp.